open-index/open-wikipedia-markdown huggingface dataset:
சாருலதா முகர்ஜி

**சாருலதா முகர்ஜி** (*Charulata Mukherjee*) பிரம்ம சமாஜம், அகில இந்திய மகளிர் மாநாட்டோடு தொடர்புடைய மகளிர் உரிமை ஆர்வலரும், கொல்கத்தாவைச் சேர்ந்த சமூக சேவகரும் ஆவார்.   இவர் தனது சமூக மற்றும் பெண்கள் உரிமைச் செயல்பாடுகளுக்காகப் புகழ்பெற்றார். இவர் அகில இந்திய மகளிர் மாநாட்டின் தீவிர உறுப்பினராக இருந்தார். மேலும், அம்ரித் கவுர், ராணி ராஜ்வாடே, முத்துலட்சுமி ரெட்டி, அன்சா மேத்தா போன்ற பிற சமகாலத்தவர்களுடன் பணியாற்றினார்.    

தனது மகள் ரேணுகா ராய், கூச் பெகரின் மகாராணி சுனிதி தேவி, மயூர்பஞ்சு மகாராணி சுசரு தேவி, டி.ஆர். நெல்லி போன்ற வங்காளத்தைச் சேர்ந்த மற்ற பெண் ஆர்வலர்களுடன் 1932 முதல் அனைத்து வங்காள பெண்கள் சங்கத்தின் நிறுவனர் உறுப்பினராக இருந்தார். இவர்கள் தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர். 

இவர் முனைவர் பி. கே. ராய் - வங்காளக் கல்வியாளர் சரளா ராய் ஆகியோரின் மகள். அரவிந்தருடன் சேர்ந்து இந்தியாவில் தேசிய கல்வி முறையை நிறுவுவதில் முன்னோடியாக இருந்த சதீஷ் சந்திர முகர்ஜி என்பவரை மணந்தார். சுப்ரத்தோ முகர்ஜி, பிரசண்தோ முகர்ஜி என்ற ஒரு மகன்களும், ரேணுகா ராய் என்ற ஒரு மகளும் உள்ளனர். 

## சான்றுகள்

பகுப்பு:சமூக சேவகர்கள்
பகுப்பு:வங்காள மக்கள்
பகுப்பு:இந்தியப் பெண் செயற்பாட்டாளர்கள்
சாருல் மாலிக்

**சாருல் மாலிக்** (Charul Malik) இந்தியாவைச் சேர்ந்தஓர் செய்தி தொகுப்பாளரும், ஊடகவியலாளரும் ஆவார். இவர் இப்போது இந்தியா தொலைக்காட்சியில் ஒரு தொகுப்பாளராகவும் நிர்வாக ஆசிரியராகவும் சேர்ந்துள்ளார். இதற்கு முன் இவர் மும்பையின் ஆஜ் தக் தொலைக்காட்சியில் இணை ஆசிரியராகவும் தொகுப்பாளராக பணியாற்றினார்.

## ஆரம்ப கால வாழ்க்கை
பரிதாபாதைச் (அரியானா) சேர்ந்த இவரது பெற்றோர் சண்டிகருக்கு குடிபெயர்ந்த்னர். இவரின் தந்தை ஜி. எஸ். மாலிக் பஞ்சாப் மற்றும் அரியானா உயர்நீதிமன்றத்தில் ஒரு வழக்கறிஞராக இருந்தார். இவரின் தாயார் ஆஷா மாலிக், சண்டிகரில் ஆசிரியராக இருக்கிறார். இவருக்கு பருல் என்ற இரட்டை சகோதரியும் கௌரவ் மாலிக் என்ற ஒரு தம்பியும் உள்ளனர்.

தனது ஆரம்பக்கல்விக்குப் பிறகு சட்டப் பட்டம் பெற்றார். நடப்பு விவகாரங்களுக்கான படிப்புக்கு இவர் சேர விரும்பினார். எனவே ஒரு வழக்கறிஞரான இவரின் தந்தை, இவரை சட்டக் கல்லூரியில் சேர அறிவுறுத்தினார்.

சாருல் தனது குழந்தைப் பருவத்தின் பெரும்பகுதியை தனது குடும்பத்துடன் தொலைக்காட்சி பார்த்துக் கழித்ததாகக் கூறினார். அந்த நாட்களில், தூர்தர்ஷன் மட்டுமே தொலைக்காட்சி சேனலாக இருந்தது, சல்மா சுல்தான் மற்றும் நளினி சிங் அவரது முன்மாதிரியாக இருந்தனர்.

## தொழில்
சாருல் மாலிக் ஒரு நேர்காணல் மூலம் ஜெயின் தொலைக்காட்சியின் செய்தி தொலைக்காட்சியில் தனது தொழில் வாழ்க்கையைத் தொடங்கினார். மேலும், விரிவடைந்துவரும் துறையில் சிறந்த செய்தி வாசகர்களில் ஒருவராக மாறினார். புகழ்பெற்ற தொலைக்காட்சி பிரபலங்களான பிரனாய் ராய் , வினோத் துவா ஆகியோர் ஒன்றுக்கு மேற்பட்ட சந்தர்ப்பங்களில் இவரது சிறந்த பேச்சின் மூலம் இவரை பாராட்டியுள்ளனர். "அவர்களின் பாராட்டுகள் எனக்கு அதிக நம்பிக்கையையும் உத்வேகத்தையும் ஊட்டியது" என்கிறார்.

சாருல் ஸ்டார் நியூஸ் தொலைக்காட்சியில் (இப்போது ஏபிபி நியூஸ்) சேர்வதற்கு முன்பு சஹாரா சமே தொலைக்காட்சியில் பணிபுரிந்தார். அதில் இவர் 2006 முதல் தொடர்ந்து செய்திகளை வழங்கி முன்னணி அறிவிப்பாளர்களில் ஒருவராக இருந்தார்.

சாருலுக்கு பத்திரிக்கை மற்றும் செய்தி தொகுப்பில் 16 ஆண்டுகளுக்கும் மேலான பரந்த அனுபவம் உள்ளது. அரசியல், பொழுதுபோக்கு, விளையாட்டு, வியாபாரம் போன்ற அனைத்துப் பொருள்களையும் கையாளும் இவர் பல பேச்சு நிகழ்ச்சிகளை தொகுத்து வழங்கினார். மேலும், பல்வேறு தரப்பு மக்களையும் பேட்டி எடுத்தார்.

## விருதுகளும் அங்கீகாரமும்
சறுக்கிக் கொண்டே நேரடி நேர்காணலை நடத்திய உலகின் ஒரே செய்தியாளராக  சாருல் மட்டுமே இருந்தார். மேலும் இது லிம்கா சாதனைகள் புத்தகத்தில் அங்கீகரிக்கப்பட்டுள்ளது.

சாருலுக்கு சமீபத்தில் செய்தி தொலைக்காட்சி விருது 2014இல் "சிறந்த பொழுதுபோக்கு செய்தி தொகுப்பாளர் " விருது வழங்கப்பட்டது.

2014/15 ஆம் ஆண்டிற்கான சிறந்த பொழுதுபோக்கு செய்தி தொகுப்பாளருக்கான மை சிட்டி விருதையும் சாருல் வென்றார்.

சாருல் ஆசிய பார்வையாளர்கள் தொலைக்காட்சி விருதுகளில் சிறந்த தொகுப்பாளராகவும் பரிந்துரைக்கப்பட்டார். இதில் இவர் இறுதி சுற்றில் என்டிடிவி 24x7யின் பர்கா தத்திடம் தோல்வியடைந்தார்.

சாருல் பத்திரிகை மற்றும் செய்தி வாசிப்புத் துறையில் சாதித்ததற்காக பல விருதுகளையும் பாராட்டுகளையும் பெற்றுள்ளார். இவர் சமீபத்திய ஆண்டுகளில் சிறந்த பொழுதுபோக்குத் தொகுப்பாளராக இருந்தார்.

சாருல் பாபிஜி கர் பர் ஹாய் போன்ற பிரபலமான தொலைக்காட்சித் தொடர்களிலும் நடித்துள்ளார். மேலும் இவர் ஒரு நடிகையாக அனைவராலும் பாராட்டப்பட்டார்.

## சான்றுகள்

பகுப்பு:வாழும் மக்கள்
பகுப்பு:பெண் ஊடகவியலாளர்கள்
சுசரு தேவி

**மகாராணி சுசரு தேவி** (அல்லது **சுசர தேவி** ) (9 அக்டோபர் 1874 - 14 திசம்பர் 1959) இந்தியாவின் மயூர்பஞ்சின் மகாராணி ஆவார். மேலும் பெண்கள் உரிமை ஆர்வலராக அறியப்பட்டார்

## ஆரம்ப கால வாழ்க்கை
கொல்கத்தாவின் பிரம்ம சமாஜ சீர்திருத்தவாதி கேசப் சந்திர சென்னின் மகளாக ஒரு வங்காள இந்து குடும்பத்தில் பிறந்தார். இவர் மயூர்பஞ்ச் மாநிலத்தின் மகாராஜா சிறீராம் சந்திர பஞ்ச் தேவ் என்பவரை (1871-1912) 1904இல் மணந்தார். இது மகாராஜாவின் முதல் மனைவி இறந்த பிறகு நடந்த இரண்டாவது திருமணம் ஆகும்.  மகாராஜாவுடனான திருமணத்திலிருந்து, இவருக்கு ஒரு மகனும் இரண்டு மகள்களும் இருந்தனர். இவர்களின் ஒரே மகன், மகாராஜ் குமார் துருவேந்திர பஞ்ச் தேவ் (1908-1945), இரண்டாம் உலகப் போரின்போது வீரமரணம் அடைந்த அரச கழக வான்படை விமானி ஆவார்.  சுசரு தேவி தனது வாழ்க்கையின் பெரும்பகுதியை மயூர்பஞ்ச் அரண்மனையில் கழித்தார். இது மயூர்பஞ்ச் மாநிலத்தின் ஆட்சியாளர்களின் அரச வசிப்பிடமாக இருந்தது.

இவரும் இவரது சகோதரியும் கூச் பெகரின் மகாராணியுமான சுனிதி தேவியும் நேர்த்தியான ஆடை அலங்காரத்திற்கு பெயர் பெற்றவர்கள்.

## பணிகள்
இவரும் இவரது சகோதரி சுனிதி தேவியும் 1908இல் டார்ஜீலிங்கில் மகாராணி பெண்கள் மேல்நிலைப்பள்ளியை நிறுவினர்.  மகாராணி சுசரு தேவி 1931இல் வங்காள பெண்கள் கல்வி அமைப்பின்  தலைவராக தேர்ந்தெடுக்கப்பட்டார். 1932இல் இவரது சகோதரி சுனிதி தேவியின் திடீர் மரணத்திற்குப் பிறகு, இவர் அனைத்து வங்காள பெண்கள் சங்கத்தின் தலைவராக தேர்ந்தெடுக்கப்பட்டார்.  கொல்கத்தாவில் இவர் தனது சமகாலத்தவர்களான சாருலதா முகர்ஜி, சரோஜ் நளினி தத், டி. ஆர். நெல்லி தனது சகோதரி சுனிதி தேவி போன்றவர்களுடன் சேர்ந்து தேவதாசி முறையை ஒழித்தல், பால்வினைத் தொழில், பாலினத் தொழிலாகளின் குழந்தைகளின் மறுவாழ்வுக்காக போராடினர். 

## இறப்பு
சுசரு தேவி 1959இல் இறந்தார்.

## சான்றுகள்

பகுப்பு:இந்தியப் புரவலர்கள்
பகுப்பு:வங்காள மக்கள்
பகுப்பு:இந்தியப் பெண் செயற்பாட்டாளர்கள்
பகுப்பு:ஒடிசாவின் வரலாறு
பகுப்பு:1961 இறப்புகள்
பகுப்பு:1874 பிறப்புகள்
பகுப்பு:இந்திய அரச குடும்பப் பெண்கள்
பகுப்பு:கொல்கத்தா நபர்கள்
ஆராங்கு

**ஆராங்கு** அல்லது **பாலா மீன்** (*Roosterfish*) என்பது ஒரு மீன் இனம் ஆகும். இது பெரும்பாலும்  பாகா கலிபோர்னியாவிலிருந்து பெரு வரை கிழக்கு பசிபிக்கின் வெப்பமண்டல கடல் நீரில் காணப்படுகிறது. ***நெமாடிஸ்டியஸ்*** இனத்தில் மற்றும் **நேமாடிஸ்டிடே** குடும்பத்தில் உள்ள ஒரே மீன் இனம் இது.   இது அதன் "சேவல் கொண்டை", முதுகு துடுப்பின் ஏழு மிக நீண்ட முட்களால் தனித்து அடையாளம் காணப்படுகிறது.

ஆராங்கு மீனின் பள்ளை என்ற காற்றுப் பைக்கும், அதன் மூளைக்கும் எலும்புத் துளைகள் வழியாக தொடர்பு உண்டு. அதுபோல அதன் உட்புற செவிக்கும் தொடர்பு உண்டு. இதனால் விந்தையான ஒலியை இந்த மீனால் எழுப்ப இயலும்.

ஆராங்கு மீனானது  1.6 மீ (5 அடி 3 அங்குலம்) நீளம் வரையும்,  50 கிலோ (110 பவுண்ட்) எடை வரையும் எட்டும்.  இந்த மீன்களின் சராசரி எடை சுமார் 20 பவுண்ட் (9.1 கிலோ) ஆகும். இந்த மீன் தூண்டில் மீன்பிடி விளையாட்டுகளில் பிரபலமானது, ஆனால் இது ஒரு நல்ல உணவு மீனாக கருதப்படவில்லை. இதை பிடித்து விட்டுவிட  கடுமையாக பரிந்துரைக்கப்படுகிறது.

## குறிப்புகள்

பகுப்பு:மீன்கள்
வில்லியம் ஹென்றி ட்ரூ

**வில்லியம் ஹென்றி ட்ரூ** (ஆங்கிலம்: William Henry Drew) திருக்குறளை ஆங்கிலத்தில் மொழிபெயர்த்த 19-ஆம் நூற்றாண்டைச் சேர்ந்த கிறிஸ்தவ மதபோதகர் ஆவார். இவர் திருக்குறளின் முதல் 630 பாக்களை மட்டுமே மொழிபெயர்த்தார்.

## வாழ்க்கைக் குறிப்பு
வில்லியம் ஹென்றி ட்ரூ திருக்குறளை 1840-இல் ஆங்கிலத்தில் உரைநடை வடிவில் மொழிபெயர்த்து வெளியிட்டார். குறளின் 133 அத்தியாயங்களில் முதல் 63 அத்தியாயங்களை மட்டுமே ட்ரூ மொழிபெயர்த்தார். தனது மொழிபெயர்ப்பின் முதல் பதிப்பில் தனது ஆங்கில மொழிபெயர்ப்புடன் சேர்த்து குறளின் தமிழ் மூலம், பரிமேலழகரின் உரை, ராமானுஜக் கவிராயரின் விளக்கவுரை ஆகியவையும் பதிப்பித்தார். ட்ரூவின் மொழிபெயர்ப்பு பரிமேலழகரின் உரையை சார்ந்து இருந்த வகையில் குறளின் தமிழ் மூலத்தோடு பெரும்பாலும் ஒத்திருந்தது. 1852-ஆம் ஆண்டு ஜான் லாசரஸ் என்ற மற்றொரு மதபோதகர் ட்ரூவின் பணியைத் திருத்தம் செய்து (அத்தியாயங்கள் 1 முதல் 63 வரை) எஞ்சியிருந்த அதிகாரங்களையும் (அத்தியாயம் 64 முதல் அத்தியாயம் 133 வரை) தானே மொழிபெயர்த்து வெளியிட்டார். இவ்வாறே ட்ரூவும் லாசரஸும் சேர்ந்து திருக்குறளுக்கு முதன்முறையாக முழுமையான ஆங்கில மொழிபெயர்ப்பினை உருவாக்கினர்.

"ட்ரூ ஒரு பக்தியுள்ள மனிதராகவும் ஒரு வைராக்கியம் கொண்ட மதபோதகராகவும் பண்பார்ந்த நபராகவும் தமிழ் மீது பற்று கொண்ட மாணவராகவும் இருந்தார் . . . தொல் தமிழ் நூலான குறளுக்கான அவரது மொழிபெயர்ப்பானது, அவர் அப்பணியினை முழுமையாக முடிக்கும் முன்னரே மறைந்து விட்டபோதும், அவரை ஐரோப்பிய தமிழ் அறிஞர்களின் வரிசையில் முதன்மையானவராக வைத்தது . . . திரு. ட்ரூவுடனான எனது தினசரி சம்பாஷனையின் விளைவாக எனக்குக் கிடைத்தத் தமிழ் படிப்புக்கான தூண்டுதலில் நான் மிகவும் பயனடைந்தேன்," என்று ராபர்ட் கால்டுவெல் குறிப்பிடுகிறார்.

## மேற்கோள்கள்

## மேலும் பார்க்க

*

பகுப்பு:தமிழ்-பிறமொழி மொழிபெயர்ப்பாளர்கள்
பகுப்பு:தமிழ்-ஆங்கில மொழிபெயர்ப்பாளர்கள்
பகுப்பு:திருக்குறள் ஆங்கில மொழிபெயர்ப்பாளர்கள்
மீப்பெரும் குழல்கள்

**மீப்பெரும் குழல்கள்** (**Great vessels**) என இதயத்திலிருந்து குருதியை வெளிக்கொணரும் அல்லது கொண்டு செல்லும் பெரிய குருதிக் குழல்கள் குறிப்பிடப்படுகின்றன.  இவையாவன:

*மேற் பெருஞ் சிரை
*கீழ்ப் பெருஞ் சிரை 
*நுரையீரல் தமனிகள்
*நுரையீரல் சிரைகள்
*பெருந்தமனி

மீப்பெரும் குழல்களின் இடமாற்றம் பிறவிசார் இதயக் குறைபாடுகளில் ஓர் குழுமமாகும்; இக்குறைபாடுகளில் இந்த மீப்பெரும் குழல்களில் ஏதேனும் ஒன்று தன்னுடைய வழமையான இடத்தில் இல்லாது மாற்றிடத்தில் அமைந்திருக்கும்.

## மேற்கோள்கள்

பகுப்பு:இதயவியல்
பகுப்பு:உடற்கூற்றியல்
பகுப்பு:குழலியல்
உடற் குழலியல்

**உடற் குழலியல்** (**Angiology**) சுற்றோட்டத் தொகுதியிலுள்ள தமனிகள், சிரைகள் மற்றும் நிணநீர்த் தொகுதியிலுள்ள நிணநீர் நாளங்களைக் குறித்த மருத்துவச் சிறப்புக் கல்வியாகும்.

ஐக்கிய இராச்சியத்தில், இத்துறை *ஆஞ்சியாலஜி* என்றும் ஐக்கிய அமெரிக்காவில் **நாளஞ்சார் மருத்துவம்** என்றும் அழைக்கப்படுகின்றது. இத்துறையில் குருதிக்குழல் தொடர்புடைய நோய்களின் தடுப்பு, கண்டறிதல் மற்றும் தீர்வு குறித்து கற்பிக்கப்படுகின்றது. 

## மேற்கோள்கள்

## வெளி இணைப்புகள்
* Society for Vascular Medicine
* VAS - Vascular Independent Research and Education - European Organisation

பகுப்பு:குழலியல்
கேப்டன் அமெரிக்கா (1990 திரைப்படம்)

**கேப்டன் அமெரிக்கா** () என்பது 1990 ஆம் ஆண்டு இயக்குநர் 'ஆல்பர்ட் பியூன்' இயக்கத்தில் வெளியான  மீநாயகன் திரைப்படம் ஆகும். இது இதே பெயரில் வெளியான  மார்வெல் வரைகதை கதாபாத்திரத்தை மையமாக வைத்து மார்வெல் என்டர்டெயின்மென்ட் குரூப், ஜட்ரான் பிலிம் மற்றும் 21வது செண்டூரி பிலிம் கார்ப்பரேஷன் போன்ற நிறுவனங்கள் இணைந்து  தயாரித்துள்ளது.

இந்தத் திரைப்படம் இரண்டாம் உலகப் போரின் போது இசுடீவ் ரோஜர்சு என்பவர் கேப்டன் அமெரிக்காவாக மாறி ரெட் சுகுள் என்ற வில்லனை எதிர்த்துப் போராடுகிறார். பனியில் உறைந்து மீண்டும் உயிர் பிழைத்த பின்னர் ஒரு குற்றவாளி குடும்பத்திலிருந்து அமெரிக்க ஜனாதிபதியை காப்பாற்றுகிறார்.

## மேற்கோள்கள்

## வெளி இணைப்புகள்
* 

பகுப்பு:1990 திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
இதய உறை

**இதய உறை**, (**pericardium**) அல்லது **இதய உறைப்பை**,(**pericardial sac**) என்பது இதயத்தையும் மீப்பெரும் குழல்களின் வேர்களையும் அடக்கியுள்ள இரு-சுவர்களுடைய பை.  இது இரண்டு அடுக்குகளாக உள்ளது; வெளி அடுக்கு வலுவான இணைப்பிழையத்தாலும் (**நார்ச்சவ்வு இதய உறை**), உள்ளடுக்கு சீரச் சவ்வாலும் (**சீரச்சவ்வு இதய உறை**) ஆனது.   இதயப்புறப்பை நீர்மம் நிறைந்துள்ள இதயஞ்சூழ் குழியை அடக்கியுள்ள பெரிகார்டியம் மார்பு இடைச்சுவரின் மையப்பகுதியை வரையறுக்கிறது.  இது இதயத்தை பிற அமைப்புகளிலிருந்து பிரிக்கிறது. மேலும் நோய்த்தொற்று, மழுங்கிய பேரதிர்ச்சியிலிருந்து காக்கிறது. இதயத்தின் அசைவுகளுக்கு உராய்வைக் குறிக்கும் உயவூட்டியாகவும் விளங்குகின்றது. 

## மேற்கோள்கள்

## வெளி இணைப்புகள்
*  - "மார்பு இடைச்சுவர்: இதய உறை (இதய உறைப்பை)

பகுப்பு:இதய உடற்கூற்றியல்
தண்ணீர்ப் பன்னா

**தண்ணீர்ப் பன்னா** அல்லது **தண்டிப்பண்ணா, நாக்கண்டம்** ( *Inshore lizardfish* ) என்பது பெரும்பாலும் மேற்கு அட்லாண்டிக்கில் காணப்படும் சினோடோன்டிடே குடும்பத்தைச் சேர்ந்த மீன் இனம் ஆகும்.

## விளக்கம்
தண்ணீர்ப் பண்ணா மீன் அதிகபட்ச நீளமாக சுமார் 50 செ.மீ வரை இருப்பது பதிவு செய்யப்பட்டுள்ளது. ஆனால் பொதுவாக இது சுமார் 40 செ.மீ நீளத்திலேயே காண இயலும். இவற்றின் ஆயுட்காலம் ஒன்பது ஆண்டுகள் வரை இருக்கலாம். இந்த இன மீனின் உடல் சுருட்டு போல நீண்டுள்ளது. இவை அதிகபட்சமாக 900 கிராம் எடை வரை காணப்படுகின்றன. வளர்ந்த மீன்களில் பொதுவாக ஆணை விட பெண் மீன்கள் பெரியவை. இந்த இன மீன்களின் வாயின் வடிவம் பெரியதாகவும், கூர்மையானதாகவும் இருக்கும். மேல் தாடை கண்ணுக்கு அப்பால் நீண்டுள்ளது. இதன் வாய் மட்டுமல்லாமல் வாய் அண்ணத்திலும் பற்கள் உள்ளன. இதன் உடலில் உள்ள பக்கவாட்டு கோடு  குறிப்பிடத்தக்க அடையாளமாக கருதப்படுகிறது. அந்த பக்கவாட்டு கோட்டு நீளத்தில் சுமார் 60 செதில்களைக் கொண்டிருக்கும். தண்ணீர்ப் பண்ணாவுக்கு முதுகு துடுப்புகள் இல்லை, ஆனால் 10-13 முதுகு மென்கதிர்கள் உண்டு. அதேபோல குத முட்கள் இல்லை, 11-13 குத மென் கதிர்கள் உள்ளன. தண்ணீர்ப் பண்ணா மீனின் முதுகுப் பக்கமானது பழுப்பு நிறத்தில் இருந்து ஆலிவ் நிறம் வரை இருக்கும். வயிற்றுப் பக்கம் வெள்ளை முதல் மஞ்சள் வரை இருக்கும். இளம் மீன்களின் உடலில் கரும் புள்ளிகள் இருக்கும், இந்த புள்ளிகள் இவை வளரும்போது குறைகின்றன/இல்லாமல் போகின்றன.

## உணவு
தண்ணீர்ப் பண்ணா மீன்கள்  பதுங்கியிருந்து வேட்டையாடக்கூடியன. இதன் உணவில் பல்வேறு வகையான மீன்கள் மற்றும் சிறிய முதுகெலும்பற்றவைகளான   இறால், நண்டுகள், தலைக்காலிகள் போன்றவை அடங்கும்.

## வாழ்விடம்
thumb|புளோரிடா விரிகுடாவில் ஒரு தண்ணீர்ப் பன்னா.
இந்த மீன்களின் வாழ்விடங்களாக ஆழமற்ற கடலடித் தரைப்பகுதிகளாக உள்ளன.  சிறுகுடாக்கள்,  கடல்புற்களுள்ள பகுதிகள், கழிமுகங்கள், விரிகுடாக்கள் போன்ற பொதுவாக மணல் அல்லது மண் தரைப்பகுதியில் காணப்படுகின்றன. பெரிய மீன்கள் கண்ட திட்டுக்கு மேலே திறந்தவெளி கடலிலும் இருப்பது கண்டறியப்பட்டுள்ளது.

## மேற்கோள்கள்

பகுப்பு:மீன்கள்
பொப்பிடி

**பொப்பிடி** (*Boppidi*), என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாலக்கோடு வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643245. இந்த ஊரானது நல்லூர் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து  27 கிலோமீட்டர் தொலைவிலும், பாலக்கோட்டில் இருந்து 7 கிலோ மீட்டர் தொலைவிலும், மாநிலத் தலைநகரான சென்னையில் இருந்து 301 கிலோமீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 	409 குடும்பங்களும் 	1732 மக்களும் வசிக்கின்றனர். இதில் 893 ஆண்களும்  839 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம்  46.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## கோயில்கள்
* பொப்பிடி செல்லியம்மன் கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சின்னண்ணஅள்ளி

**சின்னண்ணஅள்ளி** (*Chennanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643214. இந்த ஊரானது எம். செட்டிஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 15 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 110 குடும்பங்களும் 443 மக்களும் வசிக்கின்றனர். இதில் 233 ஆண்களும் 210 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சின்னராயனஅள்ளி

**சின்னராயனஅள்ளி** (*Chennarayanahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643262.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1412 குடும்பங்களும் 5652 மக்களும் வசிக்கின்றனர். இதில் 2949 ஆண்களும் 2703 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 52.18% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அய்யனார் கோட்டை

**ஐயனார் கோட்டை**,  (ஆங்கிலத்தில்:Iyyanar kottai) இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டம், மாரண்டஅள்ளி அருகே உள்ள கெண்டேனஅள்ளி ஊராட்சியில் உள்ள ஒரு கிராமம் ஆகும்.

## கோவில்கள்

# ஐயனார் கோட்டை அருகே உள்ள எல்லைக்கட்டு மாரியம்மன் கோவில் உள்ளது இது பழமையான கோவிலாக திகழ்கிறது.
# ஐயனார் கொட்டாயில் உள்ள சிவன் கோவில் இப்பகுதிகளில் பிரபலமான கோவிலாக திகழ்கிறது.
# இப்பகுதியில் உள்ள ஆஞ்சநேயர் கோவில் சிறப்பு பெற்றதாகும்.

## அமைவிடம்
ஐயனார் கோட்டை தருமபுரியில் இருந்து 40 கிலோ மீட்டர் தொலைவிலும், மாரண்டஅள்ளியில் இருந்து 10 கிலோமீட்டர் தூரத்திலும், கிருஷ்ணகிரியில் இருந்து 45 கிலோமீட்டர் தூரத்திலும், ஒசூரில் இருந்து 60 கிலோமீட்டர் தூரத்திலும் அமைந்துள்ளது.  ஐயனார் கோட்டை மூன்று புறமும் உயர்ந்த மலைகளைக் கொண்ட ஒரு பகுதியாகும். மேலும் இம்மலைகள் காவிரி வடக்கு காட்டுயிர் காப்பகம் அருகில் அழகாக அமைந்துள்ளது.

## போக்குவரத்து
ஐயனார் கோட்டைக்கு பிரதான சாலையாக மாரண்டஅள்ளியில் இருந்து சாஸ்திரமுட்லு வழியாக ஐயனார் கோட்டையை அடையலாம். மேலும் தேன்கனிக்கோட்டையில் இருந்து இருதுகோட்டை, அய்யூர்,  பெட்டமுகலாளம், தோழன்கிணறு, அண்ணாநகர்,சாஸ்திரமுட்லு வழியாக ஐயனார் கோட்டையை  அடையலாம். இராயக்கோட்டையில் இருந்து பஞ்சப்பள்ளி சாஸ்திரமுட்லு வழியாக ஐயனார்கொட்டாயை அடைலாம். மாவட்ட தலைநகரான தருமபுரியில் இருந்து 46 கி.மீ. தூரத்தில் உள்ளது. மாநில தலைநகர் சென்னையில் இருந்து 303 கி.மீ. தூரத்தில் உள்ளது.

## காலநிலை
ஐயனார் கோட்டை சராசரி வெப்பநிலை 25.8 டிகிரி செல்சியஸ் மற்றும் சராசரி மழையளவு 874 மி.மீ ஆகும்.

## தொழில்கள்
ஐயனார் கோட்டைப் பகுதி வறட்சியான பகுதியாகும். இங்கு மேட்டு நிலங்களே அதிகம். இங்கு மானாவரி பயிர்கள் என்று அழைக்கப்படக்கூடிய சாமை, கொள்ளு, அவரை, போன்ற மேட்டு நில தானியங்கள் விளைவிக்கப்படுகின்றது. இப்பகுதியில் அதிக அளவில் செங்கல் உற்பத்தி நடைபெறுகிறது. இங்கு உற்பத்தி செய்யப்படும் செங்கல்கள் தருமபுரி, கிருஷ்ணகிரி, புதுக்கோட்டை, சென்னை, தஞ்சாவூர், திருச்சி, கோயம்புத்தூர் போன்ற பகுதிகளுக்கு அனுப்பப்படுகிறது.

## மேற்கோள்கள்

பகுப்பு:தர்மபுரி மாவட்டத்திலுள்ள கிராமங்கள்
எஸ். எம். நாசர்

**எஸ். எம். நாசர்** (*S. M. Nasar*) என்பவர் தமிழ்நாட்டைச் சேர்ந்த அரசியல்வாதி மற்றும் திராவிட முன்னேற்றக் கழக சட்டமன்ற உறுப்பினர். இவர் திருவள்ளூர் மாவட்டம் ஆவடியைச் சார்ந்தவர். நாசர், தமிழ்நாடு சட்டப்பேரவைக்கு 2021 மே மாதம் நடைபெற்ற தேர்தலில் ஆவடி சட்டமன்றத் தொகுதியில் திமுக வேட்பாளராகப் போட்டியிட்டு தமிழக சட்டப் பேரவை உறுப்பினராகத் தேர்ந்தெடுக்கப்பட்டுள்ளார். இதற்கு முன்னர் 2016-ல் நடைபெற்ற சட்டமன்றத் தேர்தலில் போட்டியிட்ட நாசர் வெற்றிவாய்ப்பினை இழந்தார்.

## மேற்கோள்கள்


பகுப்பு:இந்தியத் தமிழர்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
உட்கல் கௌராப் மதுசூதன் பாலம்

**உட்கல் கௌராப் மதுசூதன் பாலம்** (Utkal Gourab Madhusudan Setu) இந்தியாவின் ஒடிசா மாநிலத்தில் இருக்கும் கட்டாக்கு மற்றும் அத்கார் நகரங்களை இணைக்கும் பாலம் ஆகும். மகாநதி ஆற்றின் மேல் கட்டப்பட்டுள்ள இந்த பாலம் கட்டாக்கு, தேங்கனலுக்கு இடையிலான தூரத்தை 16 கிலோமீட்டர் (9.9 மைல்) அளவுக்குக் குறைக்கிறது. 
உட்கல் பாலம் 01.04.2018 அன்று பொதுமக்களுக்காக திறக்கப்பட்டது. இந்த பாலத்தின் நீளம் 2,583 மீட்டர் (8,474 அடி) ஆகும். புகழ்பெற்ற வழக்கறிஞர், சுதந்திரப் போராட்ட வீரர் மதுசூதன் தாசின் பெயர் பாலத்திற்கு சூட்ட்டப்பட்டுள்ளது.
 
2,583 மீட்டர் நீளமுள்ள இப்பாலத்தில் மூன்று வழிப்பாதைகள் மற்றும் இரண்டு நடைபாதைகள் உள்ளன. 157.47 கோடி ரூபாய் செலவில் கட்டப்பட்டுள்ள இப்பாலம் போக்குவரத்து வசதியை அளிப்பதோடு மக்கள் எளிதில் ஆற்றின் மறுபுறத்தில் உள்ள புகழ்பெற்ற தபலேசுவர் மந்திரை அடையவும் உதவுகிறது. 

முக்கிய யாத்திரை தளமான தபலேசுவர் கோவிலையும், நுவாபட்னாவின் பாரம்பரிய கிராமத்தையும் இணைப்பதால் ஒடிசா மாநிலத்தின் சுற்றுலா மற்றும் சமூக பொருளாதார வளர்ச்சியை அதிகரிக்கவும் செய்கிறது. 
## மேற்கோள்கள்

பகுப்பு:ஒடிசா
பகுப்பு:கட்டக் மாவட்டம்
ஒடிசா மாவட்டங்களின் பட்டியல்

**ஒடிசா மாநிலத்தின் மாவட்டங்களின் பட்டியல்** (*List of districts of Odisha*) இந்தியாவின் கிழக்கு கடற்கரையில் உள்ள ஒரு மாநிலமான ஒடிசாவில் இடம்பெற்றுள்ள மாவட்டங்களை பட்டியலிடுகிறது. ஒடிசா மாநிலம் 30 நிர்வாக புவியியல் அலகுகளாகப் பிரிக்கப்பட்டுள்ளது. இந்த 30 மாவட்டங்கள் தங்கள் நிர்வாகத்தை சீராக்க மூன்று வெவ்வேறு வருவாய் கோட்டங்களின் கீழ் வைக்கப்பட்டுள்ளன. மத்திய, வடக்கு மற்றும் தெற்கு கோட்டம் என்பன அம்மூன்று கோட்டங்களாகும். மத்திய கோட்டத்திற்கு கட்டாக் நகரமும் , வடக்கு கோட்டத்திற்கு சம்பல்பூர் நகரமும், தெற்கு கோட்டத்திற்கு பெர்காம்பூர் நகரமும் தலைமையிடங்களாகச் செயல்படுகின்றன. ஒவ்வொரு கோட்டமும் 10 மாவட்டங்களைக் கொண்டுள்ளன. இந்திய ஆட்சிப் பணியின் மூத்த அதிகாரி ஒருவர் வருவாய் கோட்ட ஆணையராக கோட்டத்தை நிர்வகிக்கிறார். நிர்வாக வரிசையில் கோட்ட வருவாய் ஆணையரின் நிலை மாவட்ட நிர்வாகத்திற்கும் மாநில செயலகத்திற்கும் இடையில் உள்ளது. ஒவ்வொரு மாவட்டமும் ஒரு மாவட்ட ஆட்சித் தலைவர் மற்றும் மாவட்ட நிர்வாகத்தால் நிர்வகிக்கப்படுகிறது. ஆட்சியர்  இந்திய ஆட்சிப் பணிலிருந்து நியமிக்கப்படுகிறார். ஆட்சியர் & மாவட்ட குற்றவியல் நீதிபதி நிலையில் இருப்பவருக்கு வருவாய் சேகரித்தல் மற்றும் மாவட்டத்தில் சட்டம் ஒழுங்கை பராமரிக்கும் பொறுப்பு வழங்கப்பட்டுள்ளது.  ஒவ்வொரு மாவட்டமும் துணை-கோட்டங்களாகப்  பிரிக்கப்பட்டுள்ளன. ஒவ்வொன்றும் ஒரு துணை-ஆட்சியர் மற்றும் துணை-குற்றப்பிரிவு  நீதிபதியால் நிர்வகிக்கப்படுகிறது . துணை கோட்டங்கள் மேலும் தாலுக்காக்களாகப்  பிரிக்கப்படுகின்றன. தாலுக்காக்களை  தாசில்தார்கள்  தலைமையில் செயற்படுகின்றன. ஒடிசா மாநிலத்தில் 3 கோட்டங்கள், 30 மாவட்டங்கள், 58 துணை-கோட்டங்கள் , 317 தாலுக்காக்கள் மற்றும் 314 வட்டாரங்கள் உள்ளன.

## கோட்டங்கள் அடிப்படையில் மாவட்டங்களின் பட்டியல்

ஒடிசாவின் 30 மாவட்டங்கள் தங்கள் நிர்வாகத்தை சீராக்க மூன்று வெவ்வேறு வருவாய் கோட்டங்களின் கீழ் வைக்கப்பட்டுள்ளன. இக்கோட்டங்கள் ஒவ்வொன்றும் 10 மாவட்டங்களைக் கொண்டுள்ளன. நிர்வாகத் தலைவராக வருவாய் கோட்ட ஆணையர் உள்ளார். கோட்டங்களின் கீழ் வைக்கப்பட்டுள்ள மாவட்டங்களின் பட்டியல்:

## நிர்வாகம்
ஆட்சியர் & மாவட்ட குற்றவியல் நீதிபதி  ஒரு மாவட்டத்தின் வருவாய் சேகரிப்பு மற்றும் நிர்வாகத்திற்கு பொறுப்பு வகிக்கிறார். இந்தியக் காவல் பணியைச் சேர்ந்த காவல்துறைக் கண்காணிப்பாளர்  மாவட்டத்தின் சட்டம் மற்றும் ஒழுங்கு தொடர்புடைய பிரச்சினைகளை பராமரிக்கும் பொறுப்பு வகிக்கிறார்.

## மாவட்டங்கள்
ஒடிசாவில் 30 மாவட்டங்கள் உள்ளன. மயூர்பஞ்ச் மிகப்பெரிய மாவட்டம் ஆகும். ஜகத்சிம்மபூர் பரப்பளவில் மிகச்சிறிய மாவட்டம் ஆகும். மக்கள் தொகை அடிப்படையில்  கஞ்சம் மிகப்பெரிய மாவட்டம் ஆகவும் தேவ்கட் சிறிய மாவட்டமாகவும் விளாங்குகின்றன. ஒடிசா மாநிலத்தின் தலைநகரமான புவனேசுவர் கோர்டா மாவட்டத்தில் அமைந்துள்ளது. 30 மாவட்டங்களின் பகுதிகளும் மக்கள் தொகையும் கீழே கொடுக்கப்பட்டுள்ளது:

## மேலும் பார்க்கவும்
* ஒடிசா
* ஒடிசா அரசு
* மாவட்டம் (இந்தியா)

## மேற்கோள்கள்


## புற இணைப்புகள்
* ஒடிசா அரசின் அதிகாரப்பூர்வ இணையதளம்

பகுப்பு:ஒடிசாவின் மாவட்டங்கள்
சிக்கதோரணப் பெட்டம்

**சிக்கதோரணப் பெட்டம்** (*Chikkadornabettam*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643208. இந்த ஊரானது சிக்காதோரணம்பேட்டம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாலக்கோட்டில் இருந்து 18 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1,144 குடும்பங்களும் 4,456 மக்களும் வசிக்கின்றனர். இதில் 2,330 ஆண்களும் 2,126 பெண்களும் அடங்குவர்.

## கோயில்கள்
* சிக்கதோரணப் பெட்டம் முனிதேவர் கோயில்
* சிக்கதோரணப் பெட்டம் பெருமாள் கோயில்
* சிக்கதோரணப் பெட்டம் பாவிழி பொன்னியம்மன் கோயில்
* சிக்கதோரணப்பெட்டம் பசவண்ணசாமி கோயில்

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ப. சிவகுமார்

**ப. சிவகுமார்** (*P. Sivakumar*) என்பவர் பொதுவாகத் தாயகம் கவி என அறியப்படுகிறார். இவர் இந்திய அரசியல்வாதி ஆவார். சென்னை மாம்பலத்தினைச் சார்ந்த இவர் முதுகலை மற்றும் சட்டப் பட்டமும் பெற்றுள்ளார். 2021ஆம் ஆண்டு மே மாதம் தமிழ்நாடு சட்டப் பேரவைக்கு நடைபெற்ற தேர்தலில் திராவிட முன்னேற்றக் கழகம் சார்பில் திரு. வி. கா. நகர் சட்டமன்றத் தொகுதியில் போட்டியிட்டுத் தமிழ்நாடு சட்டமன்ற உறுப்பினராக தேர்ந்தெடுக்கப்பட்டுள்ளார்.

## மேற்கோள்கள்


பகுப்பு:இந்தியத் தமிழர்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
புபேந்திர குமார் தத்தா

**புபேந்திர குமார் தத்தா** (**Bhupendra Kumar Dutta**) (; 8 அக்டோபர் 1892 – 29 டிசம்பர் 1979) பிரித்தானிய இந்தியாவின் ஆட்சியாளர்களுக்கு எதிரான இந்திய விடுதலைப் போராட்ட வீரர் ஆவார். இவர் அனுசீலன் சமிதியிலிருந்து பிரிந்து சென்ற  யுகாந்தர் என்ற புரட்சிக் குழுவில் இணைந்து ஆங்கிலேயர்களுக்கு எதிராக புரட்சிகரப் போராட்டங்களை மேற்கொண்டார். இவர் பிலாஸ்பூர் சிறைச்சாலையில் ஆங்கிலேய அரசுக்கு எதிராக டிசமபர் 1917-ஆம் ஆண்டில் தொடர்ச்சியாக 78 நாட்கள் உண்ணாவிரதம் இருந்தார.

இந்திய விடுதலைக்கு பின்னர் இவர் பாகிஸ்தான் நாட்டின் பகுதியில் (தற்போது வங்காள தேசம் தங்கி, அந்நாட்டில் தேசிய காங்கிர்சு கட்சியை உருவாக்கி, அநாட்டின் மக்களவை உறுப்பினர் ஆனார். பாகிஸ்தான் இசுலாமிய மதச்சார்பு நாடாக அறிவிக்கப்பட்டதாலும், 1958-இல் இராணுவ ஆட்சி பிரகடனம் செய்யப்பட்டதாலும், புபேந்திர குமார் தத்தா 1962-ஆம் ஆண்டில் இந்தியாவின் கொல்கத்தாவிற்கு  திரும்பினார்.
## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:1892 பிறப்புகள்
பகுப்பு:1979 இறப்புகள்
பகுப்பு:வங்காள மக்கள்
செ. ஸ்டாலின் குமார்

**செ. ஸ்டாலின் குமார்** (*S. Stalinkumar*) என்பவர் தமிழ்நாட்டைச் சேர்ந்த இந்திய அரசியல்வாதி ஆவார். இவர் திராவிட முன்னேற்றக் கழகத்தின் உறுப்பினர் ஆவார். இவர் திருச்சிராப்பள்ளி மாவட்டம் துறையூரைச் சார்ந்தவர். அண்ணாப் பல்கலைக்கழகத்தில் பொறியியல் இளநிலை பட்டதாரி ஆவார். இவர் 2021ஆம் ஆண்டு மே மாதம் நடைபெற்ற தமிழ்நாடு சட்டப் பேரவைத் தேர்தலில்துறையூர் சட்டமன்றத் தொகுதியில் திமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் இதற்கு முன்னர் 2016ஆம் நடைபெற்ற தேர்தலிலும் இத்தொகுதியிலிருந்து சட்டப் பேரவை உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்


பகுப்பு:இந்தியத் தமிழர்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
தாவீது மாக்மிலன்

**தாவீது மாக்மிலன்** (*David MacMillan*, **டேவிட் மேக்மிலன்**, பிறப்பு: 16 மார்ச் 1968) இசுக்காட்லாந்தைச் சேர்ந்த வேதியியலாளரும், பிரின்ஸ்டன் பல்கலைக்கழகத்தின் பேராசிரியரும் ஆவார். இவர் 2010 முதல் 2015 வரை பிரின்சுடன் பல்கலைக்கழக வேதியியல் துறையின் தலைவராகப் பணியாற்றினார். இவர் 2021 ஆம் ஆண்டு வேதியியலுக்கான நோபல் பரிசை "சீரொருமையற்ற வேதிப்பொருள்களை உருவாக்கும் உயிர்க்கரிம வினையூக்கிகளைக் கண்டுபிடித்து வளர்த்தெடுத்தமைக்காக" பெஞ்சமின் இலிசுத்துடன் பகிர்ந்து கொண்டார்.

## கல்வியும், ஆய்வுப் பணியும்

மாக்மிலன் வேதியியலுக்கான இளம் அறிவியல் பட்டத்தை கிளாஸ்கோ பல்கலைக்கழகத்தில் பெற்றுக் கொண்டார். 1990 இல், அமெரிக்கா சென்று கலிபோர்னியா பல்கலைக்கழகத்தில் பேராசிரியர் லாரி ஓவர்மேனின் வழிகாட்டலில் பட்டப்பின்படிப்பை மேற்கொண்டார். முனைவர் பட்டத்தை 1996 இல் பெற்றுக் கொண்டார். அதன் பின்னர், மாக்மிலன் ஆர்வர்டு பல்கலைக்கழகத்தில் பணியாற்றினார். முனைவர் பட்டத்திற்குப் பின்னரான படிப்பு  எதிர் உருவமை வினையூக்கிகளைப் பற்றியதாக இருந்தது, குறிப்பாக Sn(II) இல் இருந்து பெறப்பட்ட பைசோக்சசோலைன் வடிவமைப்பும் வளர்ச்சியும் ஆகும். கலிபோர்னியா பல்கலைக்கழகம் (பெர்க்லி) (1998), கலிபோர்னியா தொழில்நுட்பக் கழகம் (2000) ஆகியவற்றிலும் ஆய்வுகளை மேற்கொண்டுள்ளார். 2006 இல் பிரின்ஸ்டன் பல்கலைக்கழகத்தில் பேராசிரியப் பணியை ஆரம்பித்தார்.

2010 முதல் 2014 வரை மாக்மிலன் வேதியியலுக்கான வேந்திய சங்கம் வெளியிடும் *கெமிக்கல் சயன்சு* ஆய்விதழின் தலைமை தொகுப்பாசிரியராகப் பணியாற்றினார்.

## மேற்கோள்கள்

## வெளி இணைப்புகள்
* 

பகுப்பு:1968 பிறப்புகள்
பகுப்பு:பிரித்தானிய வேதியியலாளர்கள்
பகுப்பு:வாழும் மக்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:கரிம வேதியியலாளர்கள்
பகுப்பு:இசுக்காட்லாந்து வேதியியலாளர்கள்
பகுப்பு:நோபல் பரிசு பெற்ற பிரித்தானியர்கள்
கருங்கற்றாளை

**கருங்கற்றாளை** (*Cheilotrema saturnum)*) என்பது என்பது பேர்சிஃபார்மீசு வரிசையில் சயீனைடீ குடும்பத்தில் உள்ள ஒரு வகை மீன் ஆகும்.

## உருவவியல்
இந்த இன ஆண் மீன்கள் 45 செமீ நீளம் வரையும் 700 கிராம் எடைவரை எட்டும்.   

## உணவு
இவை முதன்மையாக நண்டுகளை உண்ணுகின்றன.

## வேட்டையாடிகள்
ஐக்கிய அமெரிக்காவில் இவை அடுக்கச் செவுள் மீன்களுக்கு இரையாகிறன்றன .

## வாழ்விடம்
இவை  அயன அயல் மண்டலப் பகுதியில் (34 ° N-20 ° N) வழக்கூடியன. இவை பொதுவாக 46 மீ ஆழத்தில் வாழும் மீன்களாகும்.

## புவியியல் பரவல்
இது கிழக்கு பசிபிக் பெருங்கடலில்  கலிபோர்னியா ( அமெரிக்கா ) முதல் பாகா கலிபோர்னியா ( மெக்சிக்கோ ) வரை காணப்படுகிறது.

## அவதானிப்புகள்
இதனால் மனிதர்களுக்கு பாதிப்பு ஏறுபடுவதில்லை.

## குறிப்புகள்

பகுப்பு:மீன்கள்
வாமுட்டான்

**வாமுட்டான்** ( *Trachinotus falcatus* ) என்பது பாரை குடும்பத்தைச் சேர்ந்த ஒரு மீன் இனம் ஆகும். இது மேற்கு அட்லாண்டிக் பெருங்கடலின் மீன் பிடி விளையாட்டு மீன் ஆகும். இதில் வளர்ந்த மீன்கள் நண்டு, இறால், சிறிய மீன்களை  உண்கின்றன.

## வகைபிரித்தல்
வாமுட்டானை முதன்முதலில் "வகைபிரித்தல் தந்தை"யான, கரோலஸ் லின்னேயஸ் தனது சிசுடமா நேச்சரேவியின் பத்தாவது பதிப்பில் விவரித்தார். இது 1758 இல் வெளியிடப்பட்டது. அவர் முதலில் இதை லாப்ரஸ் ஃபால்கேடஸ் என வகைப்படுத்தினார், இருப்பினும் இந்த மீன்கள் டிராச்சினோடஸ் இனத்தில் வைக்கப்பட்டது.  இது டிராச்சினோடஸ் பேரினத்தின் மாதிரி இனம் ஆகும்.

## சொற்பிறப்பியல்
வாமுட்டானின் அறிவியல் பெயரில் உள்ள *Trachinotus* என்பது கிரேக்கச் சொல்லான **'  (  ) மற்றும் **' (  ) என்பதின் சேர்க்கையாகும். இதில் trachys என்பதற்கு "கரடுமுரடான" என்றும், noton என்பதற்கு "முதுகு" என்று பொருள்படும். அதாவது *கரடுமுரடான முதுகு* என்பது பொருளாகும்.  வாமுட்டானின் அறிவியல் பெயரின் பின்னொட்டாக வரும்    **  என்பது இனத்தின் பெயராகும். இது ஒரு லத்தீன் பெயரடை, இது தோராயமாக " அறுவாள் ஆயுதம்" என்று பொருளாகும். வாமுட்டான் கூட்டங்கள் எப்போதாவது உணவுக்காக கடலின் மேற்பரப்புக்கு அருகில் வரும் போது, தென்படும் வாமுட்டானின் அரிவாள் போன்ற முதுகு துடுப்பினால் இப்பெயர் இடப்பட்டது. 

## உடற்கூறியல் மற்றும் உருவவியல்
இடது|thumb| மெக்ஸிகோ வளைகுடாவிலிருந்து பாடம் செய்யப்பட்ட வாமுட்டான்
வாமுட்டானை அவற்றின் நீளமான முதுகு துடுப்பு மற்றும் குதத் துடுப்புகளால் வேறுபடுத்தி அறியலாம்.  இதன் முதுகுத் துடுப்பு அரிவாள் வடிவத்தில் உள்ளது. வால் துடுப்பு ஆழமான பிறை வடிவில் காணப்படுகிறது. மேலும் இதன் உடல் பக்கவாட்டில் தட்டையாக உள்ளதால், இந்த மீன்களை முன்பக்கத்திலிருந்து பார்க்கும்போது உயரமாகவும் மெல்லியதாகவும் தெரிகிறது. 

வாமுட்டானின் முதுகு துடுப்பில் சராசரியாக ஆறு முதல் ஏழு முட்கள் உள்ளன, அதில் 18 முதல் 20 வரை  மென்மையான கதிர்கள் உள்ளன. குத துடுப்பில் இரண்டு முதல் மூன்று முட்களும், 16 முதல் 18 மென்மையான கதிர்களும் உள்ளன.  முதுகு துடுப்பு மற்றும் குத துடுப்புகள் இரண்டும் இருண்ட, முன்புற கதுப்புகளைக் கொண்டுள்ளன .   அதே நேரத்தில் இவற்றின் மார்புத்  துடுப்புகள் இருண்டு இருக்கும். 

வாமுட்டான் மீன் அதிகபட்சமாக 48 அங் (122 செ.மீ) நீளத்தையும், 36 கி.கி வரை எடைவரை எட்டும் என்று,  புளோரிடா இயற்கை வரலாற்று அருங்காட்சியகம் கூறுகிறது.

## பரவல் மற்றும் வாழ்விடம்
வாமுட்டான்கள் பொதுவாக ஆழமற்ற, வெப்பமண்டல நீரில் களிமண் தரை, அலைதடங்கள், சேற்றுத் தரைப்பகுதிகளில் காணப்படுகின்றன.  கரைக்கு அருகில் மற்றும் சில உவர் நீர் பகுதிகளில் கூட வாமுட்டான்கள் காணப்படுகின்றன என்ற போதிலும், அவை கடலோரத்தில் உருவானவையாகும்.  இளம் மீன்கள் பொதுவாக கடல்மட்ட நீரலைவுப்பகுதியில் காணப்படுகிறன. அங்கு இவை சாப்பிட சிறு சிறு முதுகெலும்பில்லாத விலங்குகள் உள்ளன.

மேற்கு கரிபியன் தீவுகள் உட்பட மாசச்சூசெட்ஸ் முதல் பிரேசில் வரை மேற்கு அட்லாண்டிக் பெருங்கடலில் வாமுட்டான்கள் காணப்படுகன்றன. 


படிமம்:Permit Nicuragua.jpg|நிக்கராகுவா கடற்கரையில் பிடிபட்ட ஒரு வாமுட்டான்.
படிமம்:Permit seagrass.jpg|ஹோண்டுராசின், ரோட்டன் அருகே கடற்புல் படுக்கைகள் மீது நீச்சல்
படிமம்:Seegras mit Jackfisch.jpg|புளோரிடா கீஸில் கடல் புல் அருகே, மற்றொன்று.
படிமம்:Permit belize.jpg|பெலிஸ் கடற்கரையில் ஒரு வாமுட்டான்


## குறிப்புகள்

## வெளி இணைப்புகள்

* எலும்பு மீன் மற்றும் டார்பன் அறக்கட்டளை
* http://fishbull.noaa.gov/1001/cra.pdf
* Photos of

பகுப்பு:மீன்கள்
லால்சாவுங்கா பூங்கா

**லால்சாவுங்கா பூங்கா** (*Lalsavunga Park*) இந்தியாவின் மிசோரம் மாநிலத்தின் தலைநகரம் அய்சாலுக்கு அருகில் உள்ள ஒரு சுற்றுலாத் தலமாகும். இது தெற்கு இலிமெனில் உள்ள அய்சாலில் இருந்து சுமார் 8 கி.மீ. தொலைவில் அமைந்துள்ளது. கடல்மட்டத்தில் இருந்து 1179 மீட்டர் உயரத்தில் இப்பூங்கா உள்ளது.
## வரலாறு

லால்சாவுங்கா பூங்காவின் கட்டுமானம் 2014 ஆம் ஆண்டு தொடங்கியது. 464 லட்சம் மதிப்பீட்டில் கட்டுமானப் பணிகள் திட்டமிடப்பட்டன. பூங்காவின் பரப்பளவு 120 ஏக்கர்களாகவும் மலைத்தொடர் 1 கி.மீ. நீளம் கொண்டதாகவும் உருவானது. லால்சாவுங்கா பூங்கா 2018 ஆம் ஆண்டு அக்டோபர் மாதம் 3 ஆம் தேதியன்று திறக்கப்பட்டது.
## இவற்றையும் காண்க
*பாங்புய் தேசியப் பூங்கா
*இந்தியாவிலுள்ள தேசியப் பூங்காக்கள்
## மேற்கோள்கள்

## வெளி இணைப்புகள்

பகுப்பு:மிசோரம்
பகுப்பு:மிசோரத்தில் சுற்றுலாத்துறை
சந்திரகலா ஆ. கதே

**சந்திரகலா ஆனந்தராவ் கதே** (ஆ-தே என்றும் உச்சரிக்கப்படுகிறது) (1903-1990) ( என்கிற முர்குத்) ஓர் எழுத்தாளரும், பெண்ணியவாதியும், சமூக சேவகரும் ஆவார். இவர் இந்தியாவின் மும்பையில் பேராசிரியராக இருந்தார்.

## சுயசரிதை

### ஆரம்ப ஆண்டுகளில்
சந்திரகலா ஜகன்நாத் முர்குத் 12 செப்டம்பர் 1903 இல் ஜெகன்நத் - லகானிபாய் முர்குத் ஆகியோருக்கு, மும்பையின் தெய்வத்ன பிராமணச் சமூகத்தைச் சேர்ந்த ஒரு குடும்பத்தில் பிறந்தார். இவருடைய வாழ்க்கையின் ஆரம்பத்திலிருந்தே கல்வி முக்கியப் பங்கு வகித்தது.

### தொழில்
இவரது பெரும்பாலான பணிகள் இந்திய சமுதாயத்தில் பெண்களின் நிலையை ஆய்வு செய்வதையும் மேம்படுத்துவதையும் உள்ளடக்கி இருந்தது. இவர் பொருளியலில்  முதுகலைப் பட்டம் பெற்றார். "இந்துப் பெண்ணும் அவளது எதிர்காலமும்" (1948) என்ற ஆய்வறிக்கை எழுதி சமூகவியலில் முனைவர் பெற்றார். அந்த நேரத்தில் மிகவும் முன்னோக்கு சிந்தனையுடன் கருதப்பட்ட இந்த ஆய்வு, பெண்களின் கல்வியை ஆதரிப்பதோடு, பணியிடத்தில் பெண்களின் ஏற்றுக்கொள்ளும் தன்மையையும் அதிகரித்தது.

## குடும்பம்
இவர் ஆனந்தராவ் ராமகிருஷ்ணன் என்பவரை மணந்தார். இவரின் கணவர் இவரது தனது வாழ்க்கையின் ஆரம்பத்திலேயே இறந்துவிட்டார். இவர் மூன்று மகன்களை தனியே வளர்த்தார். சமூகத்தின் பெரும்பகுதியை தான் பார்க்கும் விதத்தில் முக்கியப் பங்கு வகித்தார். குருதேவ் ஆர். டி இரனதேவின் போதனைகளிலிருந்து தனது ஆன்மீக ஆதரவைப் பெற்றார்.

## இறப்பு
இவர்  உணவுக்குழாய் புற்றுநோயால் பாதிக்கபட்டிருந்த இவர் 1990இல் மும்பையில் இறந்தார்.

### மரபு
இவர் இறந்த சில வருடங்களில், மும்பை நகராட்சி, தெற்கு மும்பையின் கிர்காமில் ஒரு இடத்துக்கு சந்திரகலாபாய் கதே சௌக் என மறுபெயரிட்டது.

## சான்றுகள்

* 
* "Feeding Mumbaikars, these women weave their own lives!..." http://www.collegeblews.com/node/3073. Accessed on 10/31/07.

பகுப்பு:இந்தியப் பெண் செயற்பாட்டாளர்கள்
பகுப்பு:சமூக சேவகர்கள்
பகுப்பு:1990 இறப்புகள்
பகுப்பு:1903 பிறப்புகள்
தங்க ஊசி தையல் பள்ளி

[வலது|thumb|180x180px| வடக்கு ஆப்கானிஸ்தானில் [புரூக்கா|பர்தா அணிந்த பெண்கள்]]
**தங்க ஊசி தையல் பள்ளி** (*Golden Needle Sewing School*) என்பது தாலிபான்களின் ஆட்சியின் போது, ஆப்கானித்தானின் எராத்து நகரிலுள்ள பெண்களுக்கான இரகசியப் பள்ளியாக இருந்தது. தலிபான்களால் அறிமுகப்படுத்தப்பட்ட கடுமையான இசுலாமிய சட்டத்தின் கீழ் பெண்கள் கல்வி கற்க அனுமதிக்கப்படாததால் 1996களில் எராத்தின்  இலக்கிய வட்டத்தைச் சேர்ந்த பெண் எழுத்தாளர்கள் 'எராத்தின் தையல் வட்டங்கள்' என்ற குழுவை அமைத்தனர். இது தங்க ஊசி தையல் பள்ளியை நிறுவியது.

பெண்கள் வாரத்திற்கு மூன்று முறை பள்ளிக்குச் செல்வார்கள். வெளிப்படையாக தையல் பணியில் ஈடுபடுவார்கள். ஆனால் பெரும்பாலான நேரங்களில் எராத்து பல்கலைக்கழகத்தின் இலக்கியப் பேராசிரியர்கள் வழங்கும் பாடங்களைக் கேட்பார்கள். வெளியில் விளையாடும் குழந்தைகள் மதக் காவல்துறையினர் நெருங்கினால் குழுவை எச்சரிப்பார்கள். தங்கள் புத்தகங்களை மறைத்து தையல் உபகரணங்களை எடுக்க அவர்களுக்கு நேரம் கொடுப்பார்கள். எராத்தின் தையல் வட்டங்கள் என்ற நூலின் ஆசிரியர் கிறிஸ்டினா லாம்ப் கருத்துப்படி, தாலிபானின் கீழ் மிகவும் ஒடுக்கப்பட்ட பகுதியாக எராத்து இருந்திருக்கலாம்.  ஏனெனில் இது ஒரு பண்பட்ட நகரம், பெரும்பாலும் சியா இசுலாத்தைச் சேர்ந்தவர்கள் இருக்கும் நகரம். தாலிபான்கள் இந்த இரண்டையும் எதிர்த்தனர். 

## இவற்றையும் பார்க்கவும்

* ஆப்கானித்தான்
* ஆப்கானிஸ்தான் பெண்கள் புரட்சிகர சங்கம்
* இசுலாமியச் சட்ட முறைமை
* தாலிபன்களின் பெண்ணிய அணுகுமுறை
* இஸ்லாத்தில் பெண்கள்

## சான்றுகள்

## மேலும் படிக்க

* Lamb, Christina. *The Sewing Circles of Herat*. HarperCollins, 2004.
* The Revolutionary Association of Women of Afghanistan, accessed 29 July 2010.

பகுப்பு:ஆப்கானித்தானின் வரலாறு
ஆர். நாகரத்தினம்மாள்

**ஆர். நாகரத்னம்மாள்** (*R. Nagarathnamma*) (1926–2012) ஓர் இந்திய நாடக ஆளுமையும், பெங்களூரை தளமாகக் கொண்ட அனைத்து மகளிர் நாடகக் குழுவான *ஸ்திரீ* என்ற நாடக மன்றத்தின் நிறுவனர் ஆவார். இவர் சங்கீத நாடக அகாதமி விருது பெற்றுள்ளார். இந்திய அரசால் நான்காவது மிக உயர்ந்த இந்திய குடிமகன் விருதான பத்மசிறீ விருது 2012 ஆம் ஆண்டில் வழங்கப்பட்டது.

## சுயசரிதை
நாகரத்னம்மாள் 1926 இல் மிதமான நிதி வசதி கொண்ட குடும்பத்தில், தென்னிந்திய மாநிலமான கர்நாடகாவின் மைசூரில்  பிறந்தார். தனது 12 வயதில் தொழில்முறை நாடகங்களில் பணியாற்றத் தொடங்கினார்.  சிறீ சாமூண்டீசுவரி நாடக சபா, குப்பி வீரண்ணா நடத்தி வந்த குப்பி நிறுவனம், இரண்ணையாவின் மித்ரா மண்டலி, எச்எல்என் சிம்ஹா போன்ற குழுக்களுடன் பணியாற்றினார். பின்னர், 1958ஆம் ஆண்டில், இவர் *ஸ்திரீ* நாடக மண்டலியை நிறுவினார். இது கர்நாடகாவில் தொடங்கப்பட்ட முதல் அனைத்து மகளிர் நாடகக் குழு என்று அறிவிக்கப்பட்டது. அதில் இவர் ஒரு நடிகையாகவும், நாடகங்களின் இயக்குநராகவும் இருந்தார்.

நாகரத்னம்மாள் ஆண் கதாபாத்திரங்களை, குறிப்பாக புராணக் கதாபாத்திரங்களை சித்தரிப்பதற்காக அறியப்படுகிறார். கம்சன், கிருட்டிணன், இராவணன், துரியோதனன், வீமன் போன்ற குறிப்பிடத்தக்க நடிப்பால் இவர் பாராட்டப்படுகிறார். இவர் தனது குழுவுடன் இந்தியாவில் பல மாநிலங்களில் பயணம் செய்துள்ளார். *கிருஷ்ண கருடி* இவரது முக்கிய நாடகங்களில் ஒன்றாக குறிப்பிடப்பட்டுள்ளது. இவர் 15 கன்னடப் படங்களிலும், தமிழ்த் திரைப்படங்களிலும் நடித்துள்ளார். *கமனபில்லு*, *பரசங்கடா ஜென்டிதிம்மா*, ரோசாப்பூ ரவிக்கைக்காரி ஆகியவை குறிப்பிடத்தக்கவை.

## இறப்பு
நாகரத்னம்மாள் 6 அக்டோபர் 2012 அன்று, இறந்தார்.

## விருதுகளும் அங்கீகாரமும்
நாகரத்னம்மாள் தாகூர் ரத்னா விருது, குப்பி வீரண்ணா விருது போன்ற பல விருதுகளைப் பெற்றுள்ளார். கர்நாடக அரசின் இரண்டாவது மிக உயர்ந்த விருதான ராஜ்யோத்சவ பிரசாஸ்தி விருதை வழங்கி கௌரவிக்கப்பட்டார். இவர் 1992இல் சங்கீத நாடக அகாதமி விருதைப் பெற்றார். 2012ஆம் ஆண்டில், இந்திய அரசு நான்காவது மிக உயர்ந்த இந்திய குடிமகன் விருதுக்கான குடியரசு தின கௌரவப் பட்டியலில் இவரைச் சேர்த்து பத்மஸ்ரீ விருதை வழங்கியது. இரவீந்திரநாத் தாகூரின் 150வது பிறந்தநாளை நினைவுகூரும் நிகழ்வில் 2012ஆம் ஆண்டில் இவருக்கு சங்கீத நாடக அகாதமி தாகூர் ரத்னா வழங்கப்பட்டது.

## இவற்றையும் பார்க்கவும்
* குப்பி வீரண்ணா
## மேற்கோள்கள்

## மேலும் படிக்க
* 
* 
## வெளி இணைப்புகள்
* 

பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:2012 இறப்புகள்
பகுப்பு:1926 பிறப்புகள்
அவ்லா உள் விளையாட்டு அரங்கம்

**அவ்லா உள்விளையாட்டு அரங்கம்** (**Hawla Indoor Stadium) இந்தியாவின்**  மிசோரம் மாநிலத் தலைநகரம் அய்சால் நகரில் அமைந்துள்ளது.  முக்கியமாக கூடைப்பந்து கூட்டமைப்பின் மிசோரம் சிறப்பு கூட்டணைவுப் போட்டிகளுக்காகப் பயன்படுத்தப்படுகிறது .

## விளையாட்டரங்கம்
thumb|300x300px| அவ்லா உள்விளையாட்டரங்கத்தில் மிசோரம்  கூட்டமைப்பின் கூடைப்பந்து விளையாட்டு
மைதானத்தில் சுமார் 3,000 பார்வையாளர்கள் அமரும் திறன் உள்ளது. மைதானத்தின் முதல் தளத்தை கூடைப்பந்து மற்றும் இறகுப்பந்து போட்டிகளுக்குப்  பயன்படுத்தலாம், அதே நேரத்தில் தரை தளத்தில் உடற்பயிற்சிக்கூடம் தற்காப்புக் கலைகள் மற்றும் மேசைப் பந்து விளையாட்டு வசதிகள் உள்ளன. மிசோரம் சிறப்பு கூட்டிணைவு எனப்படும் இந்தியாவின் முதல் தொழில்முறை கூடைப்பந்து கூட்டிணைவுப் போட்டிகள் இந்த மைதானத்தில் விளையாடப்படுகின்றன. 

## வரலாறு
2012 ஆம் ஆண்டு மார்ச்சு மாதம் இந்த விளையாட்டு அரங்கம் மிசோரம் உள்துறை அமைச்சர் பு ஆர் லால்சிர்லியானாவால் திறக்கப்பட்டது.  இந்த அரங்கத்தின் கட்டுமானம் 2008 ஆம் ஆண்டு தொடங்கியது. வடகிழக்கு இந்திய விளையாட்டுப் போட்டிகளில் அவ்லா உள்ளரங்க அரங்கம் ஒன்றாகும். 

## மேற்கோள்கள்


பகுப்பு:மிசோரம்
பகுப்பு:அய்சால் மாவட்டம்
வி. எஸ். நரசிம்மன்

***வி. எஸ். நரசிம்மன்*** (*V. S. Narasimman*) என்பவர் தமிழ்த் திரைப்பட இசையமைப்பாளராவார். இவர் 1984 இல் அச்சமில்லை அச்சமில்லை திரைப்படத்தில் அறிமுகமானார்.

## இசைப்பயணம்
நரசிம்மனின் தந்தை கோட்டுவாத்தியம் சீனிவாச ஐயங்கார் ஆவார். இவரின் நான்கு வயதிலிருந்து தனது தந்தையின் கச்சேரிகளில் பங்கெடுத்து இசை பயின்றார். 1958 ஆம் ஆண்டிலிருந்து திரையிசையில் பிரபலமாக இருந்த இசையமைப்பாளர்கள் அனைவருக்கும் வயலின் வாசித்தார். இதில் ஜி. இராமநாதன் இசையமைப்பில் மட்டும் பங்கெடுக்கவில்லை. ஜி. கே. வெங்கடேசின் இசைக்குழுவில் இளையராஜா உதவியாளராகப் பங்காற்றிய போதிருந்து இவருக்கு இளையராஜாவின் அறிமுகம் கிடைத்தது. அன்னக்கிளி திரைப்படத்திலிருந்து இளையராஜாவின் இசைக்குழுவில் வயலின் வாசிக்கும் கலைஞராகப் பணியாற்றினார். சிம்பொனி உட்பட பல்வேறு இசைத்தொகுப்பில் இளையராஜாவிற்கு வயலின் வாசித்தார். 1975-இல் எம். பி. சீனிவாசன் இசையமைப்பில் வெளிவந்த புதுவெள்ளம் திரைப்படத்தில் உதவி இசையமைப்பாளராகப் பணியாற்றினார். 1984-இல் கே. பாலசந்தர் இயக்கிய *[[அச்சமில்லை அச்சமில்லை]]* திரைப்படத்தில் இசையமைப்பாளராக அறிமுகமானார்.

## திரைப்படப் பட்டியல்
# 1984- அச்சமில்லை அச்சமில்லை- (அறிமுகம்) 
# 1984- புதியவன்  
# 1985- ஈரன் சந்தியா
# 1985- யார் 
# 1985- கல்யாண அகதிகள் 
# 1986- கடைக்கண் பார்வை 
# 1986- ஆயிரம் பூக்கள் மலரட்டும் 
# 1987- வண்ணக் கனவுகள்
# 1987- சின்னமணிக் குயிலே
# 1988- கண் சிமிட்டும் நேரம்
# 1990- ஒரு வீடு இரு வாசல்
# 1994- பாச மலர்கள்

## மேற்கோள்கள்

## வெளி இணைப்புகள்
*வி. எஸ். நரசிம்மன்

பகுப்பு:வாழும் மக்கள்
பகுப்பு:மைசூர் நபர்கள்
பகுப்பு:இந்திய வயலின் கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
நவாப் மாலிக்

**நவாப் மாலிக்** (*Nawab Malik*)(பிறப்பு 20 ஜூன் 1959)  இந்திய அரசியல்வாதி, தேசியவாத காங்கிரசு கட்சி 
அரசியல்வாதி ஆவார்.மகாராஷ்டிராவின் சிறுபான்மையினர் வளர்ச்சி, வக்ப் மற்றும் திறன் மேம்பாடு மற்றும் தொழில்முனைவோர் அமைச்சராக பதவி வகிக்து வருகிறார். கோண்டியா நகரின் பாதுகாவலர் எனவும் அழைக்கப்படுகின்றார். தேசியவாத காங்கிரஸ் கட்சியின் செய்தித் தொடர்பாளர் மற்றும் மும்பை தலைவராகவும், மகாராஷ்டிராவின் முன்னாள் வீட்டுவசதி அமைச்சரும் ஆவார்.

## பிறப்பு
நவாப் மாலிக் 20 ஜூன் 1959 இல் துஸ்வாவில் (உத்திரப்பிரதேசம்) பிறந்தவர், 1970 ஆண்டு பம்பாய்க்கு (தற்போதைய மும்பைக்கு) குடிபெயர்ந்தவர்.

## கல்வி
அஞ்சுமன் இஸ்லாம் உயர்நிலைப் பள்ளி - எஸ்எஸ்சி (1976)
புர்ஹானி கல்லூரி - இன்டர் (1978)
எஃப்.ஒய். (பி.ஏ.) புர்ஹானி கல்லூரி (1979)

## குடும்பம்
நவாப் மாலிக்கிற்க்கு மெஹாஜபின் எனும் மனைவியும், ஃபராஸ், அமீர் என்ற மகன்களும், நிலோஃபர், சனா மாலிக் ஷேக் என்ற மகள்களும் உள்ளனர்

## சட்டமன்றத்தில்
மாலிக், 1996, 1999, 2004-ல் நேரு நகர் சட்டமன்றத் தொகுதி மற்றும் 2009,2019-ல் மும்பையில் உள்ள அணுசக்தி நகர் சட்டமன்றத் தொகுதி ஆகியவற்றிலிருந்து மகாராட்டிரா சட்டமன்றத்திற்கு தேர்ந்தெடுக்கப்பட்டார்.

## அமலாக்கத்துறையின் வழக்கும், கைதும்
11 பிப்ரவரி 2022 அன்று நவாப் மாலிக் மற்றும்  தாவூத் இப்ராகிம் மீது தேசியப் புலனாய்வு முகமை தொடர்ந்த பணமோசடி வழக்கில், 23 பிப்ரவரி 2022 அன்று அமலாக்க இயக்குநரகத்தால் நவாப் மாலிக் கைது செய்யப்பட்டார். நவாப் மாலிக் நீதிமன்ற காவலின் போது,  உடல்நிலை மோசமடைந்தை ஒட்டி 17 மே 2022 அன்று அன்று தானே கிரிட்டிகேர் மருத்துவமனைக்கு அனுமதிக்கப்பட்டு மருத்துவ சிகிச்சை பெற்று வந்தார். இந்திய உச்ச நீதிமன்றம் 11 ஆகஸ்டு 2023 அன்று நவாப் மாலிக்கிற்கு மருத்துவ காரணங்களுக்காக இரண்டு மாத கால இடைக்கால பிணை வழங்கியது.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தேசியவாத காங்கிரசு அரசியல்வாதிகள்
ஆயிரம் நிலவே வா (திரைப்படம்)

*** ஆயிரம் நிலவே வா***  (*Aayiram Nilave Vaa*) 1983 ஆம் ஆண்டு வெளிவந்த இந்தியத் தமிழ்த் திரைப்படமாகும். நியூ வேவ் பிக்சர்ஸ் தயாரித்த இத்திரைப்படத்தை பேராசிரியர் ஏ. எஸ். பிரகாசம் இயக்கினார். இத்திரைப்படத்தில் கார்த்திக் மற்றும் சுலக்சனா முக்கியக் கதாபாத்திரத்தில் நடித்துள்ளனர்.

## நடிப்பு
* கார்த்திக் 
* சுலக்சனா 
* சில்க் ஸ்மிதா 
* நாகேஷ்

## பாடல்கள்
இத்திரைப்படத்திற்கு இளையராஜா இசையமைத்தார். இத்திரைப்படம் இளையராஜா இசையமைத்த 200 வது திரைப்படமாகும். பாடல்களை வைரமுத்து, புலமைப்பித்தன் மற்றும் கங்கை அமரன் ஆகியோர் எழுதியுள்ளனர். 

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பி. ஆர். விஜயலட்சுமி

**பி.ஆர்.விஜயலட்சுமி** (*B. R. Vijayalakshmi*) ஓர் இந்திய ஒளிப்பதிவாளர் ஆவார்.

இவர் மூத்த புகழ்பெற்ற திரைப்பட இயக்குநரும் தயாரிப்பாளருமான பி. ஆர். பந்துலுவின் (பிரணவ் பத்மநாபன்) மகளாவார். பி. ஆர். பந்துலு சிவாஜி கணேசனின்  வீரபாண்டிய கட்டபொம்மன், கர்ணன், கப்பலோட்டிய தமிழன் (திரைப்படம்) உள்ளிட்ட தமிழ் படங்களின் தயாரிப்பாளர் ஆவார். இவர் கல்லூரியில் படிக்கும்போது இவரின் தந்தை இறந்துவிட்டார். இவர் திரைப்படங்களுக்காக தன்னை அர்ப்பணிக்க முடிவு செய்தார்.

## தொழில்
இவர் படங்களில் நுழைவதற்கு முன்பு உட்புற வடிவமைப்பாளராக பணியாற்றினார். இவர் ஒளிப்பதிவாளர் அசோக்குமாரின் வற்புறுத்தலின் பேரில் அவருக்கு உதவியாளராக தனது வாழ்க்கையைத் தொடங்கினார். இவர் 1980 ஆம் ஆண்டு வெளியான நெஞ்சத்தை கிள்ளாதே என்ற தமிழ்த் திரைப்படத்தில் அசோக் குமாருடன் பணியாற்றினார். அடுத்த மூன்று ஆண்டுகளில் கிட்டத்தட்ட 30 படங்களுக்கு அவருடன் தொடர்ந்தார். இதே நேரத்தில் கை கொடுக்கும் கை (1984), பிள்ளைநிலா (1985) போன்ற படங்களிலும் பணியாற்றினார்.

1985ஆம் ஆண்டு வெளியான சின்ன வீடு என்ற தமிழ்த் திரைப்படத்தின் மூலம் இவரது திரைப்பட அறிமுகம் இருந்தது. ஆசியாவின் முதல் பெண் ஒளிப்பதிவாளராக அறியப்பட்ட விஜயலட்சுமி 1985க்கும் 1995க்குமிடையில் 22 படங்களில் பணியாற்றினார். ஸ்ரீதர், ஜி. எம். குமார் உள்ளிட்ட இயக்குனர்களுக்காக அறுவடை நாள் (1986), சிறைப்பறவை (1987), இனிய உறவு பூத்தது (1987) ஆகிய படங்களில் பணியாற்றினார். இவர் சங்கீத் சிவனின்  *டாடி* (1992) என்ற மலையாளப் படத்திற்கு திரைக்கதையை எழுதினார். 1995ஆம் ஆண்டில், பாட்டு படவா படம் மூலம் இயக்குநராக அறிமுகமானார். இப்படத்துக்காக இவர் திரைக்கதையை எழுதி ஒளிப்பதிவையும் கையாண்டார். இந்த படம் 1996இல் இந்திய சர்வதேச திரைப்பட விழாவில் திரையிடப்பட்டது. மேலும் இளையராஜாவின் பாடல்களுக்காகவும் அறியப்பட்டது.

இவரது திரைப்பட வாழ்க்கைக்கு மேலதிகமாக, "மை டியர் பூதம்", "வேலன்", "ராஜ ராஜேஸ்வரி" உட்பட பல தொலைக்காட்சித் தொடர்களிலும் பணியாற்றினார்.

தமிழ் தொலைக்காட்சி நிகழ்ச்சிகளில் கணினி வரைகலைகளை முதன்முதலில் கொண்டு வந்த இவர். "அத்திப்பூக்கள்", "வள்ளி" போன்ற பிற தென்னிந்திய நாடகத் தொடர்களைச் செய்துள்ளார். திருமணத்திற்கு பிறகு இவர் திரைப்படங்களை விட்டுவிட்டு தொலைக்காட்சியில் கவனம் செலுத்தினார். தொலைக்காட்சியில் இவரது முதல் முயற்சி குழந்தைகளுக்கானத் தொடரான வசந்தம் காலனி என்ற தொடராகும். மாயா மச்சீந்திரா ( விஜய் தொலைக்காட்சி ) , "வேலன்" ( சன் தொலைக்காட்சி ) ஆகியவை இவர் பணியாற்றிய மற்ற முக்கிய தொலைக்காட்சித் தொடர்களில் ஒன்றாகும்.

இவர் இந்திய இசை நிறுவனமான சரிகமவின் படைப்பாற்றல் தலைவராக நியமிக்கப்பட்டார். செப்டம்பர் 2005இல், இவர் நிறுவனத்தின் தொலைக்காட்சி மென்பொருள் பிரிவின் வணிகத் தலைவரானார். சரிகம பின்னர் காரவான் எனப்படும் கையடக்க நுகர்வோர் மின்னணு சாதனமான வானொலி போன்ற எம்பி 3 வகைகளின் உற்பத்தியிலும், விற்பனையிலும் கவனம் செலுத்தியது.

## சொந்த வாழ்க்கை
இவரது சகோதரர் பி. ஆர். ரவிசங்கர் கன்னடத் திரைத் துறையில் திரைப்படத் தயாரிப்பாளராக இருக்கிறார். விஜயலட்சுமி குழந்தை பருவத்திலிருந்தே நடிகையும் திரைப்பட தயாரிப்பாளருமான சுஹாசினியின் தோழியாவார். இயக்குநர் மணிரத்னம்  விஜயலட்சுமியின் சகோதரரின் நெருங்கிய இளமைக்கால நண்பராவார். இது சுஹாசினி-மணிரத்தினத்தின் திருமணத்திற்கு வழிவகுத்தது.

விஜயலட்சுமி ஒலிப்பதிவாளர் சுனில்குமாரை மணந்தார். இவர்களுக்கு ஒரு மகன் உள்ளார்.

## சான்றுகள்

பகுப்பு:தெலுங்கு மக்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:வாழும் மக்கள்
சியூக்குரோ மனாபே

**சியூக்குரோ "சூக்கி" மனாபே** (*Syukuro "Suki" Manabe*; பிறப்பு: 21 செப்டம்பர் 1931) சப்பானிய-அமெரிக்க வானிலை ஆய்வாளரும், காலநிலையியலாளரும் ஆவார். உலகளாவிய புவி சூடாதல், இயற்கை காலநிலை மாற்றம் ஆகியவற்றை உருவகப்படுத்த கணினிகளின் பயன்பாட்டை முன்னெடுத்தவர்களில் முதன்மையானவர். 2021 ஆம் ஆண்டிற்கான இயற்பியலுக்கான நோபல் பரிசு, இவருக்கும், கிளாவுசு ஆசெல்மான், ஜார்ஜோ பரிசி ஆகியோருக்கும் "பூமியின் காலநிலையின் இயற்பியல் மாதிரியாக்கம், மாறுபாட்டை அளவிடுதல் மற்றும் புவி வெப்பமடைதலை நம்பத்தகுந்த வகையில் கணித்தல்" ஆகியவற்றுக்கான சிறப்பான பங்களிப்புக்காக வழங்கப்பட்டது.

## மேற்கோள்கள்

## வெளி இணைப்புகள்
* 
** 
*Syukuro Manabe on the Role of Greenhouse Gas in Climate Change (2018)
* 
* 

பகுப்பு:1931 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற சப்பானியர்கள்
பகுப்பு:அமெரிக்க வானிலையியலாளர்கள்
பகுப்பு:சப்பானிய வானிலையியலாளர்கள்
பகுப்பு:காலநிலையியலாளர்கள்
கிளாவுசு ஆசெல்மான்

**கிளாவுசு ஆசெல்மான்** (*Klaus Ferdinand Hasselmann*; பிறப்பு: 25 அக்டோபர் 1931) செருமானிய அறிவியலாளரும், கடலியல், தட்பவெப்பநிலை ஒப்புருவாக்கல் நிபுணரும் ஆவார். இவர் அம்பர்கு பல்கலைக்கழகத்தின் ஓய்வுபெற்ற பேராசிரியரும், வானிலையியலுக்கான மாக்சு பிளாங்கு கல்விக்கழகத்தின் முன்னாள் பணிப்பாளரும் ஆவார். 2021 ஆண்டிற்கான இயற்பியலுக்கான நோபல் பரிசு இவருக்கும் சியூக்குரோ மனாபே, ஜார்ஜோ பரிசி ஆகியோருக்கும் "பூமியின் காலநிலையின் இயற்பியல் மாதிரியாக்கம், மாறுபாட்டை அளவிடுதல் மற்றும் புவி வெப்பமடைதலை நம்பத்தகுந்த வகையில் கணித்தல்" ஆகியவற்றுக்கான சிறப்பான பங்களிப்புக்காக வழங்கப்பட்டது.

செருமனியின் ஆம்பர்கில் 1931 இல் பிறந்த ஆசெல்மான் இங்கிலாந்து, வெல்வின் நகரில் வளர்ந்தவர். 1949 இல் பல்கலைக்கழகப் படிப்பிற்காக ஆம்பர்கு திரும்பினார். இவரது பெரும்பாலான பணி ஆம்பர்கு பல்கலைக்கழகத்திலும், இவர் ஆரம்பித்த வானிலையியலுக்கான மாக்சு பிளாங்கு கல்விக்கழகத்திலும் கழிந்தன. அமெரிக்காவில் கடலியலுக்கான இசுக்கிரிப்சு கல்விக்கழகத்தில் ஐந்து ஆண்டுகளும், கேம்பிரிச்சுப் பல்கலைக்கழகத்தில் ஓராண்டும் பேராசிரியராகப் பணியாற்றினார்.

இவர் காலநிலை மாற்றத்திற்கான ஆசெல்மான் மாதிரியை உருவாக்கியதில் பெரிதும் அறியப்பட்டார்.

## மேற்கோள்கள்

## வெளி இணைப்புகள்
* Hasselmann's website
* European Climate Forum
* German High Performance Computing Centre for Climate- and Earth System Research 
* 
* 

பகுப்பு:1931 பிறப்புகள்
பகுப்பு:கடலியலாளர்கள்
பகுப்பு:செருமானியக் காலநிலையியலாளர்கள்
பகுப்பு:நோபல் பரிசு பெற்ற செருமானியர்கள்
பகுப்பு:வாழும் மக்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நிகழ்தகவுக் கோட்பாட்டாளர்கள்